အဖိုးတန်ပုလဲ ပုံဥပမာ

အဖိုးတန်ပုလဲ ပုံဥပမာ (အင်္ဂလိပ်: Parable of the Pearl of Great Price) သည် ယေရှုခရစ် ဟောပြောခဲ့သော ပုံဥပမာတစ်ခု ဖြစ်ပြီး မဿဲခရစ်ဝင်ကျမ်း အခန်းကြီး ၁၃၊ အငယ် ၄၅ နှင့် ၄၆ တွင် မှတ်တမ်းတင်ထားသည်။ ဤပုံဥပမာသည် ကောင်းကင်နိုင်ငံတော်၏ တန်ဖိုးနှင့်ပတ်သက်၍ ယေရှုပေးခဲ့သော ပုံဥပမာတိုများထဲမှ တစ်ခုဖြစ်သည်။ ပုံဥပမာ၏ အကြောင်းအရာ ပုံဥပမာတွင် မြတ်သောပုလဲများကို ရှာဖွေနေသည့် ကုန်သည်တစ်ဦးအကြောင်း ဖော်ပြထားသည်။ ထိုကုန်သည်သည် အလွန်အဘိုးထိုက်သော ပုလဲတစ်လုံးကို တွေ့သောအခါ၊ မိမိပိုင်ဆိုင်သမျှအားလုံးကို ရောင်းချပြီး ထိုပုလဲကို ဝယ်ယူခဲ့သည်။ သွန်သင်ချက် ဤပုံဥပမာ၏ အဓိက သွန်သင်ချက်မှာ ကောင်းကင်နိုင်ငံတော် (သို့မဟုတ် ဘုရားသခင်နှင့် ဆက်ဆံရေး) သည် မည်မျှ အဘိုးတန်ကြောင်းနှင့် ၎င်းကို ပိုင်ဆိုင်ရန်အတွက် လူတစ်ဦးသည် မိမိ၌ရှိသမျှကို စွန့်လွှတ်ရဲသည့် ဆန္ဒရှိသင့်ကြောင်းဖြစ်သည်။ ကုန်သည်သည် ပုလဲ၏ တန်ဖိုးကို သိရှိနားလည်သောကြောင့် အခြားအရာအားလုံးကို စွန့်လွှတ်ရန် တုံ့ဆိုင်းမနေခဲ့ပေ။ ထိုနည်းတူစွာ၊ ဘုရားသခင်၏နိုင်ငံတော်ကို နားလည်ပြီး ၎င်း၏တန်ဖိုးကို သိရှိသူများသည် ၎င်းကို ရရှိပိုင်ဆိုင်ရန်အတွက် မည်သည့်အရာကိုမဆို စွန့်လွှတ်ရန် ဆန္ဒရှိသင့်ကြောင်းကို ဤပုံဥပမာက ဖော်ပြသည်။ ၎င်းသည် အသက်တာ၏ ဦးစားပေးမှုများ ကို ပြန်လည်စဉ်းစားစေရန် တိုက်တွန်းသည့် ပုံဥပမာလည်း ဖြစ်သည်။right||350px ကျမ်းပိုဒ် ဤကျမ်းပိုဒ်သည် မဿဲခရစ်ဝင်ကျမ်း အခန်းကြီး ၁၃၊ အငယ် ၄၅ မှ ၄၆ ဖြစ်ပြီး၊ ယေရှုက "အဖိုးတန်ပုလဲ" ၏ ပုံဥပမာကို မိန့်ကြားခဲ့ခြင်း ဖြစ်သည်။ ၄၅ တဖန် ဥပမာစကားကို မိန့်တော်မူသည်ကား၊ "ကောင်းကင်နိုင်ငံတော်သည် မြတ်သောပုလဲတို့ကိုရှာသော ကုန်သည်နှင့်တူ၏။ ၄၆ ထိုကုန်သည်သည် အလွန်အဘိုးထိုက်သောပုလဲကိုတွေ့သောအခါ၊ သွား၍ မိမိ၌ရတတ်သမျှကို ရောင်းပြီးလျှင် ထိုပုလဲကိုဝယ်လေ၏။" - ရှင်မဿဲခရင်ဝင်ကျမ်း ၁၃: ၄၅-၄၆, သမ္မာကျမ်းစာ ကဏ္ဍ:ယေရှု၏ ပုံဥပမာများ ကဏ္ဍ:သမ္မာကျမ်းစာပါ စကားစု